Torta ħelwa b'għaġina mhux bħal tas-soltu. Il-polenta f'din l-għaġina tagħmilha bħal gallettina shortbread li mal-mili ħelu u artab ta' ġewwa tagħmel kuntrast pjaċevoli għall-aħħar. Ħin: siegħa u 5 minuti Isservi: 8 porzjonijiet 400g ġamm tar- rasberry 150g żbib, imqatta' 65g lewż imqaxxar, inkaljat u mfarrak 1 kuċċarina qxur tal-larinġ, maħkuk irqiq 125g butir, f'temperatura tal-kamra u mqatta' 1⁄2 kuċċarina essenza tal-vanilla Ħalib, biex tidlek Zokkor tal-ġelu ( icing sugar ), biex troxx Krema mħabbta, biex isservi Saħħan il-forn għal temperatura ta' 170°C. Ħallat flimkien il-ħamm, iz-zbib, il-lewż u l-qxur tal-larinġ b'bieqja. Ħallat flimkien id-dqiq, il-polenta u z-zokkor f'bieqja kbira u żid il-butir. Bil-ponot ta' subgħajk daħħal il-butir fid-dqiq u zokkor sakemm isir qisu frak tal-ħobż. Ħabbat flimkien il-bajd u l-essenza tal-vanilla. Żid bat-taħlita tad-dqiq u ħawwad b'sikkina tat-tarf tond sakemm jitħallat kollox u t-taħlita tamalgama. Agħġen ftit b'idejk, imbagħad oħroġha fuq il-mejda u kompli aħdimha sakemm tillixxa. Aqsam l-għaġina f'żewġ biċċiet. Idlek dixx, jew landa baxxa kwadra, ta' 22ċm bil-butir u roxx bid-dqiq. Roxx il-mejda u l-lembuba bid-dqiq u iftaħ l-għaġina bi ħxuna ta' 5mm. Iksi l-landa bl-għaġina . Ferra' u ifrex it-taħlita tal-ġamm, iftaħ it-tieni nofs tal-għaġina u iksi l-wiċċ. Ippressa t-trufijiet tal-għaġina flimkien u aqta' barra ż-żejjed. Idlek il-wiċċ bil-ħalib. Aħmi għal 30-35 minuta jew sakemm l-għaġina tieħu kulur dehbi. Ħalliha fid-dixx għal 10 minuti biex tibred. Aqla' t-torta mill-landa u roxxha biz-zokkor tal-ġelu mgħarbul u serviha bil-krema mħabbta. Ippruvajt din ir-riċetta? Għidilna billi tħalli kumment jew ir- rating hawn taħt u agħfas share.